BENDROJO TEISMO (apeliacinių skundų kolegija) SPRENDIMAS

2014 m. gegužės 20 d.

Patrizia De Luca

prieš

Europos Komisiją

„Apeliacinis skundas — Viešoji tarnyba — Pareigūnai — Paskyrimas — Priskyrimas prie lygio — Paskyrimas į aukštesnės pareigų grupės pareigas po atviro konkurso — Ieškinio atmetimas pirmojoje instancijoje po to, kai jį grąžino Bendrasis Teismas — Naujų Pareigūnų tarnybos nuostatų įsigaliojimas — Pereinamojo laikotarpio nuostatos — Pareigūnų tarnybos nuostatų XIII priedo 12 straipsnio 3 dalis“

Dalykas:

Apeliacinis skundas dėl 2013 m. sausio 30 d. Europos Sąjungos tarnautojų teismo (trečioji kolegija) sprendimo De Luca / Komisija (F‑20/06 RENV) panaikinimo.

Sprendimas:

Atmesti apeliacinį skundą. Patrizia De Luca ir Europos Komisija padengia savo bylinėjimosi išlaidas, patirtas per du procesus Bendrajame Teisme ir du procesus Tarnautojų teisme. Europos Sąjungos Taryba padengia savo bylinėjimosi išlaidas, patirtas per du procesus Bendrajame Teisme ir du procesus Tarnautojų teisme.

Santrauka

Pareigūnai – Karjera – Kategorijos arba greitesnės karjeros raidos pakeitimas po dalyvavimo atvirame konkurse – Priskyrimas prie kito lygio – Taikytinos taisyklės – Konkursą laimėję asmenys, įrašyti į tinkamų kandidatų sąrašą iki 2006 m. balandžio 30 d. – Pareigūnų tarnybos nuostatų XIII priedo 12 straipsnio 3 dalies taikymas – Sąlygos

(Pareigūnų tarnybos nuostatų XIII priedo 12 straipsnio 3 dalis)

Pareigūnų tarnybos nuostatų XIII priedo 12 straipsnio 3 dalis, kurioje reglamentuojamas pareigūnų, įdarbintų nuo 2004 m. gegužės 1 d. iki 2006 m. balandžio 30 d., priskyrimas prie lygio, ir Pareigūnų tarnybos nuostatų normos ir pagrindiniai principai, reglamentuojantys pareigūnų, dirbančių Sąjungos institucijose, įprastą karjeros raidą, yra dviejų rūšių taisyklės, kurių taikymas yra abipusiškai išimtinis.

Taigi tuo atveju, kai taikoma Pareigūnų tarnybos nuostatų XIII priedo 12 straipsnio 3 dalis, Tarnautojų teismas neturi nuspręsti, kad suinteresuotasis asmuo buvo paaukštintas, t. y. atsižvelgti į tai, kad jis jau yra pareigas einantis pareigūnas. Šiomis aplinkybėmis darant prielaidą, kad suinteresuotasis asmuo turėjo būti laikomas įdarbintu iš naujo, Tarnautojų teismas galėjo teisingai nuspręsti, kad iš tiesų reikėjo jį priskirti prie tinkamo lygio netaikant daugiklio remiantis Pareigūnų tarnybos nuostatų XIII priedo 12 straipsnio 3 dalimi ir šiame straipsnyje pateiktoje lentelėje nustatyta lygių atitiktimi.

Be to, suinteresuotojo asmens priskyrimas prie tinkamo lygio netaikant daugiklio negali pažeisti teisės į karjerą principo, nes taikyti įdarbinimo taisykles išimtiniu atveju galima tik tuomet, kai suinteresuotasis asmuo dėl to turėtų tam tikrą interesą arba naudos, palyginti su Pareigūnų tarnybos nuostatų taikymu.

Įdarbinimo taisyklių taikymas siejamas su tam tikru pareigūno interesu arba nauda. Taigi, atsižvelgiant į šį interesą arba naudą, Pareigūnų tarnybos nuostatų XIII priedo 12 straipsnio 3 dalies taikymas negali būti laikomas neproporcingu. Konstatavęs tokį interesą arba naudą, Tarnautojų teismas gali teisėtai padaryti išvadą, kad proporcingumo principas nepažeistas.

Antra, Tarnautojų teismas turi įvertinti, ar yra tam tikras interesas arba nauda dėl pareigūno karjeros ir (arba) atlyginimo, kompensuojantys tai, kad jis buvo priskirtas prie žemesnio lygio negu tas, kurį jis anksčiau buvo priskirtas. Šis interesas arba nauda būtinai turi būti adekvatūs ir pakankami pagrįsti Pareigūnų tarnybos nuostatų XIII priedo 12 straipsnio 3 dalies taikymą. Tačiau šis interesas arba ši nauda, atsirandantys taikant Pareigūnų tarnybos nuostatų XIII priedo 12 straipsnio 3 dalį, jokiu būdu neturi būti akivaizdūs, kad būtų suderinami su sprendimu grąžinti bylą nagrinėti iš naujo.

Trečia, faktines aplinkybes nagrinėjantis teismas turi įvertinti tai, kas gali sudaryti tam tikrą interesą arba naudą.

(žr. 37–39, 47, 50 ir 51 punktus)

BENDROJO TEISMO (apeliacinių skundų kolegija) SPRENDIMAS

2014 m. gegužės 20 d.

Patrizia De Luca

prieš

Europos Komisiją

„Apeliacinis skundas — Viešoji tarnyba — Pareigūnai — Paskyrimas — Priskyrimas prie lygio — Paskyrimas į aukštesnės pareigų grupės pareigas po atviro konkurso — Ieškinio atmetimas pirmojoje instancijoje po to, kai jį grąžino Bendrasis Teismas — Naujų Pareigūnų tarnybos nuostatų įsigaliojimas — Pereinamojo laikotarpio nuostatos — Pareigūnų tarnybos nuostatų XIII priedo 12 straipsnio 3 dalis“

Dalykas

:

Apeliacinis skundas dėl 2013 m. sausio 30 d. Europos Sąjungos tarnautojų teismo (trečioji kolegija) sprendimo De Luca / Komisija (F‑20/06 RENV) panaikinimo.

Sprendimas

:

Atmesti apeliacinį skundą. Patrizia De Luca ir Europos Komisija padengia savo bylinėjimosi išlaidas, patirtas per du procesus Bendrajame Teisme ir du procesus Tarnautojų teisme. Europos Sąjungos Taryba padengia savo bylinėjimosi išlaidas, patirtas per du procesus Bendrajame Teisme ir du procesus Tarnautojų teisme.

Santrauka

Pareigūnai – Karjera – Kategorijos arba greitesnės karjeros raidos pakeitimas po dalyvavimo atvirame konkurse – Priskyrimas prie kito lygio – Taikytinos taisyklės – Konkursą laimėję asmenys, įrašyti į tinkamų kandidatų sąrašą iki 2006 m. balandžio 30 d. – Pareigūnų tarnybos nuostatų XIII priedo 12 straipsnio 3 dalies taikymas – Sąlygos

(Pareigūnų tarnybos nuostatų XIII priedo 12 straipsnio 3 dalis)

Pareigūnų tarnybos nuostatų XIII priedo 12 straipsnio 3 dalis, kurioje reglamentuojamas pareigūnų, įdarbintų nuo 2004 m. gegužės 1 d. iki 2006 m. balandžio 30 d., priskyrimas prie lygio, ir Pareigūnų tarnybos nuostatų normos ir pagrindiniai principai, reglamentuojantys pareigūnų, dirbančių Sąjungos institucijose, įprastą karjeros raidą, yra dviejų rūšių taisyklės, kurių taikymas yra abipusiškai išimtinis.

Taigi tuo atveju, kai taikoma Pareigūnų tarnybos nuostatų XIII priedo 12 straipsnio 3 dalis, Tarnautojų teismas neturi nuspręsti, kad suinteresuotasis asmuo buvo paaukštintas, t. y. atsižvelgti į tai, kad jis jau yra pareigas einantis pareigūnas. Šiomis aplinkybėmis darant prielaidą, kad suinteresuotasis asmuo turėjo būti laikomas įdarbintu iš naujo, Tarnautojų teismas galėjo teisingai nuspręsti, kad iš tiesų reikėjo jį priskirti prie tinkamo lygio netaikant daugiklio remiantis Pareigūnų tarnybos nuostatų XIII priedo 12 straipsnio 3 dalimi ir šiame straipsnyje pateiktoje lentelėje nustatyta lygių atitiktimi.

Be to, suinteresuotojo asmens priskyrimas prie tinkamo lygio netaikant daugiklio negali pažeisti teisės į karjerą principo, nes taikyti įdarbinimo taisykles išimtiniu atveju galima tik tuomet, kai suinteresuotasis asmuo dėl to turėtų tam tikrą interesą arba naudos, palyginti su Pareigūnų tarnybos nuostatų taikymu.

Įdarbinimo taisyklių taikymas siejamas su tam tikru pareigūno interesu arba nauda. Taigi, atsižvelgiant į šį interesą arba naudą, Pareigūnų tarnybos nuostatų XIII priedo 12 straipsnio 3 dalies taikymas negali būti laikomas neproporcingu. Konstatavęs tokį interesą arba naudą, Tarnautojų teismas gali teisėtai padaryti išvadą, kad proporcingumo principas nepažeistas.

Antra, Tarnautojų teismas turi įvertinti, ar yra tam tikras interesas arba nauda dėl pareigūno karjeros ir (arba) atlyginimo, kompensuojantys tai, kad jis buvo priskirtas prie žemesnio lygio negu tas, kurį jis anksčiau buvo priskirtas. Šis interesas arba nauda būtinai turi būti adekvatūs ir pakankami pagrįsti Pareigūnų tarnybos nuostatų XIII priedo 12 straipsnio 3 dalies taikymą. Tačiau šis interesas arba ši nauda, atsirandantys taikant Pareigūnų tarnybos nuostatų XIII priedo 12 straipsnio 3 dalį, jokiu būdu neturi būti akivaizdūs, kad būtų suderinami su sprendimu grąžinti bylą nagrinėti iš naujo.

Trečia, faktines aplinkybes nagrinėjantis teismas turi įvertinti tai, kas gali sudaryti tam tikrą interesą arba naudą.

(žr. 37–39, 47, 50 ir 51 punktus)